Ultimo tango a Parigi

Ultimo tango a Parigi (títol orichinal en italiano, en aragonés Zaguer tango en París, estrenada en Aragón con o suyo títol traduciu enta lo castellano como El último tango en París) ye una cinta de cine de drama erotico coproducida por o cine francés y lo cine italiano estrenada l'anyo 1972, dirichida por Bernardo Bertolucci seguntes un guión adaptau por él mesmo y por Franco Arcalli (basau en una historia d'o mesmo Bernardo Bertolucci), con una dirección de fotografía de Vittorio Storaro, una banda sonora orichinal de Gato Barbieri y una producción cinematografica d'Alberto Grimaldi ta las productoras Produzioni Europee Associati y Les Productions Artistes Associés. De l'elenco d'actors d'a cinta en fan parte, en os suyos papels principals, Marlon Brando, Maria Schneider, Jean-Pierre Léaud, Maria Michi, Massimo Girotti, Giovanna Galletti y Catherine Allégret.

Paul ye un estausunidense de meyana edat que termina de quedar víduo en haber muerto su muller, Rosa, y que ye propietario d'un hotel en París. Casualment coincide con Jeanne , una choven  parisina, cuan toz dos visitan lo mesmo piso ta logar-lo, y bien luego prencipian una relación basada nomás que en o sexo y de caracter anonimo, en no conoixer cosa l'uno de l'atro. Bel día, cuan ella no deseya tener sexo, él la viola pero ella no se veye capable de rematar a relación. Continan bel tiempo con a relación, dica que Paul la remata unilateralment. Tanimientres, cuan se troban casualment una atra vegada en a carrera, Paul li proposa tornar en a relación, y li explica la suya vida, incluyindo-ie la muerte d'a suya muller. Tanimientres, en haber perdiu a sensación d'anonimato, Jeanne no tiene intrés en reanudar a relación, atamas d'a insistencia de Paul.

A cinta s'ambienta en a suya epoca actual (1972) en a ciudat de París, y las suyas escenas se filmoron en cuantas localizacions en ixa mesma capital francesa. Localizacions d'Ultimo tango a Parigi en Internet Movie Database

Ultimo tango a Parigi ye una cinta que ha recibiu cuantos premios y nominacions, podendo-se destacar una nominación a los Premios Oscar en a suya 46ena edición a lo Millor Actor, una atra nominación a lo Millor Director, una atra nominación a los Premios BAFTA en a suya 26ena edición a lo Millor Actor y un Premio David de Donatello Especial ta Romy Schneider, compartiu con a suya interpretación en Cari genitori (1973, Enrico Maria Salerno).

 Elenco Ultimo tango a Parigi en Internet Movie Database. 
 Actor  Papel  Notas    '''' 

 Se veiga tamién 
 Cine en 1972.
 Cintas de 1972.

 Referencias 

Categoría:Cintas ambientadas en París
Categoría:Cintas ambientadas en 1972
Categoría:Cintas con banda sonora orichinal de Gato Barbieri
Categoría:Cintas con dirección de fotografía de Vittorio Storaro
Categoría:Cintas con guión de Bernardo Bertolucci
Categoría:Cintas con guión de Franco Arcalli
Categoría:Cintas con montache de Franco Arcalli
Categoría:Cintas con montache de Roberto Perpignani
Categoría:Cintas de cine de drama
Categoría:Cintas de cine erotico
Categoría:Cintas de Francia
Categoría:Cintas d'Italia
Categoría:Cintas dirichidas por Bernardo Bertolucci
Categoría:Cintas en anglés
Categoría:Cintas en francés
Categoría:Cintas interpretadas por Catherine Allégret
Categoría:Cintas interpretadas por Giovanna Galletti
Categoría:Cintas interpretadas por Jean-Pierre Léaud
Categoría:Cintas interpretadas por Maria Michi
Categoría:Cintas interpretadas por Maria Schneider
Categoría:Cintas interpretadas por Marlon Brando
Categoría:Cintas interpretadas por Massimo Girotti
Categoría:Cintas producidas por Alberto Grimaldi
Categoría:Cintas rodadas en París